**כתיבת חזון עסקי**

## 10 הכללים לכתיבת חזון מוצלח

אין תבנית מוחלטת לכתיבת חזון, אבל כשבודקים מה המכנה המשותף לחזונות מוצלחים
מוצאים את התכונות הבאות.

1. לחשוב מה העסק עושה מנקודת מבטו של הלקוח, כיצד הוא נתפס במהותו ולא במה שהוא עושה ביום יום.

2. להיות פשוט, קל לקריאה, תמציתי, מתמקד בדברים העיקריים. כזה שקל לזכור אותו ולחזור עליו במדויק.

3. להתמקד במטרה ברורה אחת.

4. להתרכז במטרה עתידית, לא מה שהעסק טרוד בו כעת אלא המטרה העתידית שאתה שואף להיות בה.

5. החזון צריך להיות מוחלט ולאורך זמן. החזון לא צריך להיות מושפע מהשוק או מהשינויים הטכנולוגיים.

6. החזון צריך להיות כללי מספיק כדי להכיל את האינטרסים והכיוון האסטרטגי של החברה.

7. המטרה צריכה להיות גבוהה ועוצמתית. היא איננה צריכה להיות נגישה או קלה להשגה.

8. החזון צריך לעורר השראה, להיות מנוסח בצורה מעצימה שתשמש כיעד לכל המעורבים.

9. להבהיר מה העסק עושה אחרת מעסקים אחרים בתחום, מה הבידול שלו.

10.להגדיר את הקהל שלנו, קהל היעד במובן הרחב, במקרים רבים העובדי ובנוסף הספקים ובעלי המניות.

דוגמאות לחזון

איקאה

**ליצור חיי יומיום טובים יותר עבור אנשים רבים.**

*שאפתני, קצר ומבהיר שהם מציעים מחיר נמוך שמתאים לסגנון החיים של הכלל.*

החברה להגנת הטבע

**נוף הארץ, משאבי הטבע ואיכות הסביבה בישראל נשמרים תוך הרמוניה עם צרכי הפיתוח וההתיישבות. החברה הישראלית מודעת לחשיבות משאבי הטבע של ישראל, מכבדת ומשמרת אותם ונהנית מהם, כחלק מטיפוח החוסן החברתי ואיכות החיים בישראל.** *מסביר את החשיבות לכולם, מתייחס לעתיד ירוק (פשוטו כמשמעו) בלי להתפס כמנותקים*

שטראוס

**לחולל פלאות מהדברים הבסיסיים ביותר. השילוב בין החזון הייחודי של שטראוס לבין היכולת לקחת את חומרי הגלם הבסיסיים ביותר ולהפכם לפלא, טבוע בחברה הן כתפיסה עסקית והן בפיתוח המוצרים שלנו. חזון זה מניע אותנו להעשיר את איכות החיים של אנשים ברחבי העולם, באמצעות פיתוח עסקים, מוצרים מיוחדים ופתרונות מפתיעים וחדשניים.**

*שילוב של פשטות, וחומרי גלם בסיסיים עם חדשנות טכנולוגית וחדשנות עסקית.*

### אסותא

**נקדם את הבריאות ואיכות החיים בישראל, על ידי הענקת טיפול רפואי וחווית בריאות איכותיים, והעמדת האדם, על כבודו, צרכיו, תקוותיו וחופש הבחירה שלו בראש מעייניה. בחזון זה אנו מתחייבים להוות מודל מצוינות לקידום הבריאות וחוויית הטיפול בישראל ולהיות ראויים לאמון ולתקווה שהמטופלים ומשפחותיהם מפקידים בידינו". מוכרים חווית בריאות, האדם במרכז, מודל מצויינות.**  *אסותא מתמודדת עם הדימוי האליטיסטי של עשירים בלבד בכך שהיא מספקת חוויה ומצויינות.*

בן אנד ג'רי
**לייצר את הגלידה הטובה ביותר בדרך הנחמדה ביותר**

3 תכונות נפרדות: (1) ייצור=תעשיה מסורתית, (2) הטובה ביותר=חדשנות, (3) הנחמדה ביותר=אנושיות.

בנק פועלים
**להיות מוסד פיננסי גלובלי, מוביל, שמרכזו בישראל, ממוקד בלקוחותיו, הפועל ליצירת חירותם הפיננסית. אנו פועלים להשאת ערך למחזיקי העניין, בהלימה לעקרונות הקיימות - כלכליים, חברתיים וסביבתיים. אנו מחויבים לטיפוח ההון האנושי ולעידוד מצוינות וחדשנות. אנו פועלים על פי ערכי היסוד של אנושיות, יושרה, פתיחות ואחריות.**

*שילוב של פטריוטיות ישראלית, פעילות גלובלית, חדשנות, והרבה יחס אישי ואנושי ללקוחות ולעובדים. הערה - הזכרת בעלי המניות הייתה מקובלת, כיום יש לה התייחסות, רק כשיש אתגר מיוחד בחיזוק הקשר.*

GOOGLE
**לארגן את המידע בעולם ולהפכו נגיש ושימושי בצורה אוניברסלית.**

*פשוט וממוקד*

מקדונלד'ס
**להיות חוויית המסעדה בשירות המהיר הטובה ביותר. להיות הטוב ביותר פירושו לספק איכות, שירות, ניקיון וערך יוצאי דופן, כך שאנחנו גורמים לכל לקוח בכל מסעדה לחייך.**

*בנוי כמו מענה לרשימת ביקורת.*

נייק
**להביא השראה וחדשנות לכל ספורטאי(\*) בעולם. (\*) אם יש לך גוף, אתה ספורטאי.**

*נייק לא מוכרים ציוד, הם מוכרים השראה וחדשנות. מבחינתם, אם יש לך גוף, אתה ספורטאי.*

Pay Pal
**לספק את פתרון התשלום הנח ביותר, הבטוח ביותר ובעל היחס עלות תועלת הטוב ביותר ברשת האינטרנט**  *פשוט ומאוד מדוייק*

**החזון שלך:**